**Noteikumu projekta „Grozījums Ministru kabineta 2013. gada 17.decembra noteikumos Nr.1483 „Savvaļā dzīvojošo medījamo dzīvnieku piebarošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nepieciešams īstenot biodrošības pasākumus Āfrikas cūku mēra (turpmāk – ĀCM) izplatības mazināšanas nolūkos.  Attiecīgi jāizdara grozījumi Ministru kabineta 2013. gada 17. decembra noteikumos Nr. 1483 “Savvaļā dzīvojošo medījamo dzīvnieku piebarošanas noteikumi”, pastāvīgi paredzot līdzvērtīgus ierobežojumus mežacūku piebarošanas kārtībā, kādi tie bija līdz šā gada 1. janvārim.  Projekts stājas spēkā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Medību likuma 3. panta astotā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Normatīvais regulējums Ministru kabineta 2013.gada 17.decembra noteikumos Nr.1483 „Savvaļā dzīvojošo medījamo dzīvnieku piebarošanas noteikumi” saistībā ar Āfrikas cūku mēra (turpmāk – ĀCM) kontroli un draudu novēršanu bija noteikts līdz 2018.gada 31.decembrim. Šāds lēmums tika pieņemts, pamatojoties uz to, ka ĀCM uzraudzības un kontroles nosacījumi tobrīd bija noteikti līdz 2018. gada 31. decembrim.  Saskaņā ar Eiropas Komisijas darba dokumenta SANTE/7113/2015 - Rev 10 “Āfrikas cūku mēra pārvaldība un stratēģija Eiropas Savienības dalībvalstīs” 3.1.2. apakšpunkta nosacījumiem ĀCM riska zonās ir aizliegts pastāvīgi piebarot mežacūkas, bet atļauts tās pievilināt medību nolūkos, izmantojot barības daudzumu, kas nepārsniedz 10 kg/km2 mēnesī. Saskaņā ar Ministru kabineta 2004. gada 17. februāra noteikumiem Nr.83 “Āfrikas cūku mēra likvidēšanas un draudu novēršanas kārtība”, kuri ievieš Komisijas 2014. gada 9. oktobra Īstenošanas lēmuma 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES normas, Latvijā ĀCM riska zonas ir noteiktas gandrīz visā valsts teritorijā, bet ĀCM uzraudzības un kontroles nosacījumi ir noteikti līdz 2021. gada 21. aprīlim.  Latvija joprojām ir ĀCM skarta teritorija, un II riska zona (inficētā teritorija, kurā novēro mežacūku saslimšanu ar ĀCM) ir noteikta gandrīz visā Latvijas teritorijā.  Ņemot vērā iepriekšminēto, jāizdara grozījumi Ministru kabineta 2013. gada 17. decembra noteikumos Nr.1483 “Savvaļā dzīvojošo medījamo dzīvnieku piebarošanas noteikumi”, pastāvīgi paredzot līdzvērtīgus ierobežojumus mežacūku piebarošanas kārtībā, kādi tie bija līdz šā gada 1. janvārim.  Grozījumi tiesiskajā regulējumā minētās problēmas atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts meža dienests un Pārtikas un veterinārais dienests |
| 4. | Cita informācija | Mežacūku piebarošanas nosacījumos ņemti vērā to ekspertu, tostarp Eiropas Savienības ekspertu, ieteikumi, kuri guvuši pieredzi šīs slimības apkarošanā un ierobežošanā citās Eiropas Savienības dalībvalstīs. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz fiziskām un juridiskām personām, kas piebaro savvaļā dzīvojošos medījamos dzīvniekus, – aptuveni 23 500 Latvijas mednieku, kā arī nelielu daļu no 150 000 meža īpašnieku un tiesisko valdītāju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekmes uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 16.07.2019. līdz 23.07.2019. tika ievietots Zemkopības ministrijas tīmekļvietnē www.zm.gov.lv. |
| 2. | Sabiedrības līdzdalība projekta izstrādē | Komentāri par projektu nav saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts meža dienests un Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K.Gerhards

Bārs 67027554

janis.bars@zm.gov.lv